У паняцця ёсць і іншыя значэнні, гл. Пахне чабор (значэнні).
**«Пахне чабор!»** — беларускі нацыянальны лозунг. З’яўляцца аналагам іншага вядомага лозунга «Жыве Беларусь!». Упершыню згадваецца ў назве верша Пятруся Броўкі у 1957 г. Фраза набыла папулярнасць у 2021 годзе. Прычынай гэтаму сталі чаканні, што лозунг «Жыве Беларусь!» будзе прызнаны беларускай дзяржавай экстрэмізмам.

Узнікненне і выкарыстанне
-------------------------

Першапачаткова фраза «Пахне чабор» з’явілася ў аднайменным вершы Пятруся Броўкі у 1957 годзе. У актыўны ўжытак беларусаў фраза ўвайшла ў 2021 годзе, у чаканні таго, што лозунг «Жыве Беларусь!» дзяржава прыраўняе да экстрэмізму.

Па адной з версій, упершыню лозунг выкарыстаў невядомы чалавек, які выйшаў на волю з Акрэсціна. На гэта яму, нібыта, адказалі «Пахне вечна!». Настаўніца і пісьменніца Ганна Севярынец вылучае яшчэ некалькі версій папулярызацыі выказвання. У публікацыі рэжысёра Уладзіміра Максімкава ў Фейбсук пра магчымасць прызнання лозунгу «Жыве Беларусь!» экстрэмісцкім абмяркоўвалася яго замена. Уладзімір прапанаваў лозунг «Пахне чабор!» — «Чабору слава!». У каментарах да публікацыі пісьменнік Зміцер Дзядзенка прапанаваў лозунг «Пахне чабор!» — «Пахне вечна!». У гэты ж дзень выраз з’явіўся і ў публікацыі журналісткі Любові Лунёвай, у якім яна таксама прапаноўвала «бяспечную» альтэрнатыву для лозунгу «Жыве Беларусь!».

Фраза выйшла за межы інтэрнэту і пачала выкарыстоўвацца ў паўсядзённым жыцці. У сваіх успамінах пра зняволенне на Валадарцы мастацтвазнаўца Віталь Казлоўскі расказваў, што сустракаў лозунг на сцяне аднаго з турэмных шпацэрных двароў. Таксама «Пахне чабор» быў выдзерты зняволенымі на дне алюмініевых місак мінскай турмы.

Слова і фраза года
------------------

У 2021 годзе Радыё Свабода назвала «Чабор» словам года. У ходзе адкрытага галасавання яно з вялікім адрывам заняло першае месца. Па паведамленні выдання, многія карыстальнікі галасавалі за яго ў складзе паэтычнай цытаты «Пахне чабор».

Тэлеканал Белсат у тым жа годзе назваў «Пахне чабор» фразай года.

Зноскі
------

1. ↑  *Острейко, Илона*. Самые милые вещи, запрещенные в Беларуси (руск.)  **(нявызн.)**?. *REFORM.by* (9 лютага 2022). Архівавана з першакрыніцы 9 чэрвеня 2023. Праверана 6 лістапада 2023.
2. ↑  В соцсетях все пишут «Пахне чабор». Узнали, что это значит и откуда взялось (руск.). *Зеркало* (12 жніўня 2021). Архівавана з першакрыніцы 5 лістапада 2023. Праверана 6 лістапада 2023.
3. 1 2  «Чабор» и не только: слова 2021 года (руск.). *Белсат* (29 снежня 2021). Архівавана з першакрыніцы 6 лістапада 2023. Праверана 6 лістапада 2023.
4. ↑  «Каждый день политзаключенных за решеткой — это борьба с депрессией и пессимизмом», — бывший узник «Володарки» (руск.). *Вясна* (10 мая 2022). Архівавана з першакрыніцы 12 мая 2022. Праверана 6 лістапада 2023.
5. ↑  Вінцук Вячорка (2021-12-18). "Беларускае слова 2021 году — ЧАБОР". *Радыё Свабода*. Праверана 2023-11-06.

Спасылкі
--------

* Верш Пятруся Броўкі «Пахне чабор…»

| ⛭Беларускія лозунгі |
| --- |
| Нацыянальныя | 
* Жыве Беларусь
* Пахне чабор
* Беларусь перадусім

 |
| Палітычныя | 

|  |  |
| --- | --- |
| Апазіцыйныя | 
* Саша 3%
* Стоп таракан
* Сабачку
* Час мяняць лысую гуму
* Верым, можам, пераможам
* Беларусь мае быць беларускай

 |
| Праўладныя | 
* Каханую не аддаюць

 |

 |